**PRIMĂRIA MUNICIPIULUI SATU MARE**

**DIRECȚIA ECONOMICĂ**

**SERVICIUL MANAGEMENTUL PROIECTELOR**

**NR. 39125/23.06.2026**

 În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Serviciul Investiții, Gospodărire Întreținere și Directorul executiv al Direcției economice formulează următorul:

# **RAPORT DE SPECIALITATE**

la proiectul de hotărâre privind modificarea Anexei 1 la Hotărârea Consiliului Local nr. 96/08.04.2021

1. Prin HCL cu nr. 96/08.04.2021 s-a aprobat S.F. și indicatorii tehnico-economici ai obiectivului de investiție: ***Pistă de biciclete pe coronamentul digului mal drept al râului Someș de la stația de epurare până la limita administrativă a municipiului Satu Mare spre Dara”*** după cum urmează:

Valoarea totala a investiției: 4 421 553,18 lei fără TVA

din care

Construcții Montaj: 3 589 549,37 lei fără TVA

 Durata de realizare a investiției : 23 luni.

1. Prin HCL 111/30.03.2023 privind modificarea Anexei nr. 1 la HCL nr. 96/08.04.2021, indicatorii tehnico-economici au fost modificați și aprobați după cum urmează:

Valoarea totală a investiției: 7.068.835,21 lei (fără TVA),

din care:

 Construcții-Montaj: 5.940.197,65 lei (fără TVA).

1. Prin HCL nr. 194/14.06.2023 privind îndreptarea erorii materiale strecurate în Anexa 1 la HCL Satu Mare nr. 111/30.03.2023, indicatorii tehnico-economici au fost modificați și aprobați după cum urmează:

Valoarea totală a investiției: 6.911.470,80 lei (fără TVA),

din care:

 Construcții-Montaj: 5.940.197,65 lei (fără TVA).

DURATA DE REALIZARE A INVESTIȚIEI: 23 luni

Primăria municipiului Satu Mare a semnat în data de 10.11.2023 contractul privind proiectarea și execuția lucrărilor aferente obiectivului de investiție ***Pistă de biciclete pe coronamentul digului mal drept al râului Someș de la stația de epurare până la limita administrativă a municipiului Satu Mare spre Dara”* – faza de proiectare PTh și execuție lucrări,** cu S.C. ANTREPRIZA DE REPARAȚII ȘI LUCRĂRI ARL CLUJ S.A.

În urma finalizării proiectului tehnic, proiectantul general al lucrării S.C. ELCRIROM CONCEPT S.R.L. în calitate de subcontractant al S.C. ANTREPRIZA DE REPARAȚII ȘI LUCRĂRI ARL CLUJ S.A. depune proiectul tehnic cu nr. 72/2023, recepționat în baza procesului verbal de recepție nr. 9.105 din 11.02.2025.

În data de 14.05.2025 proiectantul general al lucrării depune devizul general al obiectivului de investiții prin adresa cu nr. 769/14.05.2025, nota justificativa privind lucrările suplimentare impuse (rampe acces pista, montarea stratului de geogrilă antifisură, rezultat în urma expertizei tehnice întocmite de către expert tehnic la cerința A7, Costică Sofronie, montarea a 13 bariere de acces la solicitarea Apelor Romane).

În vederea obținerii autorizației de construire aferenta obiectivului de investiții s-a obținut un nou certificat de urbanism, nr. 107 din 12.02.2024, certificatul precedent fiind in afara termenului de valabilitate. Prin certificatul de urbanism nou s-a solicitat obținerea avizului de gospodărire a apelor, care a fost solicitat totodată si de Agenția de Protecție a Mediului Satu Mare, prin Decizia de Evaluare Inițiala nr. 371 din 20.03.2024.

In urma depunerii documentației pentru obținerea avizului de gospodărire a apelor, SGA SATU MARE a solicitat prin adresa nr. 1841/03.07.2024 întocmirea unei expertize tehnice care sa evidențieze influenta lucrărilor asupra stabilității corpului digului.

Prestatorul a demarat realizarea expertizei Tehnice A7, elaborata de expert tehnic Costică Sofronie, care propune utilizarea unei geogrile in cadrul sistemului rutier al pistei de biciclete, cu scopul de a preveni transmiterea fisurilor din dig in structura pistei si a trotuarului.

Astfel, Proiectantul a fost nevoit sa respecte recomandările expertizei tehnice in vederea obținerii avizului de gospodărire a apelor, adoptând in cadrul proiectului montarea geogrile la baza sistemului rutier proiectat :

**• geogrilă antifisură 50/50 kN** pe toata lungimea proiectului,

• 15 cm de fundație din balast;

• 12 cm balast stabilizat;

• 4 cm strat din beton asfaltic BA8.

Având în vedere faptul că in faza SF nu s-au identificat ca fiind necesare lucrări de armare a structurii, iar in faza PT avizatorul Apele Romane a solicitat întocmirea expertizei tehnice A7, in urma căreia s-a propus utilizarea geogrilei de armare si antifisură, se constata ca aceste lucrări sunt imperative și suplimentare fata de cele incluse in oferta anexa la contract.

In procesul de obținere a avizului de gospodărire a apelor, avizatorul Apele Romane prin SGA Satu- Mare a solicitat prin adresa 1841/03.07.2024 montarea unor bariere pe coronamentul digului respectiv a pistelor de biciclete, care sa restricționeze accesul traficului auto.

Conform cerinței avizatorului, Proiectantul a prevăzut montarea a 13 bariere de acces, lucrări suplimentare fata de documentația SF si oferta financiara anexa la contract nr. 65715/457/10.11.2023. Valoarea lucrărilor suplimentare induse de condiționările sus menționate sunt în sumă de 668.792,92 lei fără TVA, ceea cea ce raportat la valoarea lucrărilor de executat conform contractului de 4.555.111,46 lei fără TVA reprezintă un procent de 14,68%, care conform prevederilor Legii 98/2016 a Achizițiilor publice, aceasta modificare este nesubstanțială și se încadrează în prevederile art. 221 litera f) fiind îndeplinite cumulativ următoarele condiții:

- are valoare mai mica decât pragurile prevăzute in legea 98/2016 la art. 7, alin (1);

- valoarea modificării este mai mica decât 15% din prețul contractului pentru execuție;

- modificarea nu aduce atingere caracterului general al contractului.

În urma emiterii ordinului de începere a lucrărilor, antreprenorul a decopertat stratul vegetal si a constatat deficiențe ale terenului de fundare. În acest sens a convocat factorii responsabili în derularea proiectului si s-au întocmit două note de constatare în urma interpretării testelor de capacitate portanta, recomandându-se în acest sens întocmirea unei expertize în privind emiterea unei soluții în ceea ce privește îmbunătățirea terenului de fundare.

În urma întocmirii expertizei tehnice de către expertul tehnic atestat ing. Ciont P. Nicolae acesta propune două soluții de remediere după cum urmează:

* Varianta 1 - Stabilizarea pământului de fundație prin stabilizare cu lianți hidraulici pe minim 30 cm adâncime
* Varianta 2 - Decaparea pământului de fundație pe minim 35 cm grosime și înlocuirea acestuia prin amenajarea unei perne de material granular/balast învelită în material geosintetic (geotextil nețesut cu masa min 500 g/mp).

Executantul S.C. ANTREPRIZA DE REPARAȚII ȘI LUCRĂRI ARL CLUJ S.A. a întocmit oferte de preț pentru cele două variante de consolidare a terenului de fundare a căror valori sunt prezentate mai jos:

* Varianta 1 – 802.735,42 lei fără TVA
* Varianta 2 – 2.487.906,05 lei fără TVA.

Având în vedere faptul că în acest contract mai există lucrări suplimentare induse de avizatorul Apele Române prin SGA Satu- Mare și luând în considerare prevederile Legii achizițiilor publice se recomandă adoptarea variantei 1 Stabilizarea pământului de fundație prin stabilizare cu lianți hidraulici pe minim 30 cm adâncime în valoare de 802.735,42 lei fără TVA.

Ordinul de începere a contractului – proiectare, a fost emis in data de 22.11.2023 cu începerea serviciilor de proiectare cu data de 27.11.2023.

Durata de proiectare conform contractului clauza 6 Durata Contractului, subclauza 6.2 este de 5 luni începând de la data din ordinul de începere a etapei I.

Executantul depune in data de 06.11.2024 proiectul tehnic cu adresa 776 din 06.11.2024 înregistrată la UAT Satu Mare sub numărul 63052, proiect ce a fost recepționat în data de 11.02.2025 prin procesul verbal de recepție cu nr. 9105/11.02.2025.

Conform prevederilor caietului de sarcini, duratele de obținere/prelungire a avizelor, acordurilor respectiv perioada de obținere autorizației de construire, nu sunt incluse în durata de proiectare.

Durata de la data emiterii ordinului de începere a contractului 27.11.2023 până la depunerea cererii privind obținerea certificatului de urbanism înregistrată în data de 18.12.2023 este de **22 de zile calendaristice, durata care intră în durata de proiectare.**

Data emiterii Certificatului de urbanism nr. 107 este 12.02.2024.

Durata de la obținerea CU 107 din 12.02.2024 până la emiterea ultimului aviz 29.10.2024 (aviz emis de ELECTRICA -DEER SATU MARE- rețele energie electrica) este de 8 luni și șaisprezece zile calendaristice, care nu intră în durata de proiectare.

Data obținerii autorizației de construire este de 14.01.2025 în baza cererii înregistrate la UAT Satu Mare sub numărul 66934 din data de 26.11.2024.

Durata de la obținerea ultimului aviz 29.10.2024 până la depunerea cererii pentru obținerea autorizației de construire 26.11.2024 este de 28 zile calendaristice care intră în durata de proiectare.

Durata de la depunerea cererii privind elaborarea autorizației de construire 26.11.2024 până la obținerea autorizației de construire 14.01.2025 este de 20 de zile calendaristice, care nu intră în durata de proiectare.

Se poate observa ca durata de proiectare efectiv utilizată de proiectant este de 50 de zile calendaristice ce este mai mică decât durata de proiectare menționată în contract de 5 luni.

Având în vedere emiterea ordinului de începere a serviciilor de proiectare 27.11.2023, duratele mari de obținere a avizelor menționate in CU începând cu data de 12.02.2024 – 29.10.2024,durata de obținere a autorizației de construire 14.01.2025 respectiv emiterea ordinului de începere a execuției lucrărilor 11.04.2025 se impune modificarea duratei totale a investiției cu 16 luni și 14 zile calendaristice.

Astfel durata totala de realizare a investiției este de 39 luni si 14 zile.

Prin introducerea capitolelor 7.1 respectiv 7.2. în devizul general întocmit conform HG 907 a rezultat necesitatea majorării devizului general după cum urmează:

Cap. 7.1. Cheltuieli aferente marjei de buget – 0 lei fără TVA

Cap. 7.2 Cheltuieli pentru constituirea rezervei de implementare pentru ajustarea de preț: 167.347,82 lei fără TVA.

Noii indicatori tehnico economici rezultați după elaborarea proiectului tehnic si a devizului general sunt următorii:

Valoarea totală a investiției: 7.409.371,06 lei fără TVA ( 8.803.867,93 lei cu TVA)

din care:

 C + M: 6.355.803,14 lei fără TVA (7.563.405,74 lei cu TVA)

Durata de realizare a investiției este 39 luni si 14 zile calendaristice din care:

* Proiectare: 18 luni si șaptesprezece zile
* Execuție lucrări: 20 luni si 26 zile calendaristice.

Ținând cont și de documentația suport (Referatul nr. 38.735/20.06.2025, privind înaintarea spre avizare Comisiei tehnico-economice a modificărilor indicatorilor tehnico-economici la acest obiectiv de investiție, procesul verbal al Comisiei tehnico-economice nr. 38.813/20.06.2025) proiectul de hotărâre se înaintează Consiliului Local al Municipiului Satu Mare cu propunere de aprobare.

 Director executiv Șef Serv. Managementul Proiectelor Ursu Lucica Andrea Sveda

 ing. Criste Florin Călin/ 2 ex.